Yau Amurkawa Ke Zaben Sabon Shugaban Kasa
A yau Amurkawa ke dafifi zuwa runfunan kada kuri'a, domin zaben Shugaban Kasa. Wannan zabe yana daya daga cikin mafi muhimmanci a tarih
Amurkawa suna kada kuri'unsu a yau, domin zaben Shugaban kasa, bayan yakin neman zaben da aka ce ya fi ko wanne tsawo, ya kuma fi cin kudi a tarihin Amurka. Dan takarar Democrat Barrack Obama, yayi jawabin karshe a Jihar Virginia, a daren jiya, inda ya fuskanci dubun dubatar magoya baya. A halin yanzu dai Obama shine ke kan gaba da a kalla maki bakwai a kuri'un jin ra'ayin jama'a, saida har yanzu ana iya cewa ba a san maci yuwo ba sai miya ta kare, musamman a wadansu jihohi masu muhimmanci da 'yan takarar ke hankoron kamewa. Ba yawan kuri'un da mutum ya samu a babban zaben ne kadai zasu kaishi ga kujerar shugabancin kasar ba, a'a sai ma ya lashe a kalla kujeru 270 na Majalisar Dattawa tukuna. Ba dai yawan kuri’un da mutum ya samu ne zasu kaishi gadare kujerar shugaban kasa kai tsaye ba, a’a, yawan kujerun da jam’iyyar mutumta samu a majalisar dattawa, ita ce zata kaishi ga wannan matsayi. Dan takarar Republican Sanata John McCain na jiharArizona, ya ziyarci jihohi bakwai ciki har da Florida, inda ya shaida wa magoyabayansa cewa shine zai lashe wannan zabe. Suma ‘Yan takarar Mataimakan Shugaban Kasa, sun bazamaneman kuri’u. Mai marawa Sanata McCain baya, Gwamnar Jihar Alaska Sarah Palinta ziyarci jihohi biyar, ciki har da Iowa. Shi kuwa dan takarar Mataimakin Shugaban Kasa naJam’iyyar Democrat, Sanata Joe Biden na Jihar New Jersey, jihar da akasani a matsayin ‘yar a bi yarima a shakida, domin tarihin zabenta na shekaru hamsin, ya nuna cewa jam’iyya maigwamnati suke zabe. Ko ma meye sakamakon zaben na yau, zai yana da muhimmancia tarihi. Idan Obama yayi nasara zai kasance bakar fata na farko da zai zamashugaban kasar Amurka a tarihi. Idan McCain mai shekaru 72 yaci, zai kasancemafi tsufa da zai zama shugaban kasa a tarihi. Mataimakiyarsa kuma zata kasancemace ta farko da za a zaba Mataimakiyar Shugaban kasa.